ભચાઉ : ૧પમી ઓગષ્ટ ર૦૧૮ નિમિત્તે ભચાઉ ખાતે જિલ્લાકક્ષાના સમારોહમાં શ્રમ અને રાજગાર, ડીઝાસ્ટર મેનેજમેન્ટ, યાત્રાધામ વિકાસમત્રી દિલીપ ઠાકોરએ પ્રાસગીક પ્રવચનમાં જણાવ્યુ હતુ કે, આજ રોજ તા. ૧પમી ઓગષ્ટના માંગલીક દીને આપણા સૌના ગોરવવંતા ભારતદેશ ૭રમાં સ્વાતંત્રયપર્વની ઉજવણી કરી રહ્યા છીએ. સમગ્ર દેશની જેમ ગુજરાતમાં પણ આ દીવસની ઉજવણીનો અનન્ય ઉત્સાહ અને માહોલ છવાયેલો છે. કચ્છ જિલ્લાના જિલ્લાકક્ષાની ઉજવણી ભચાઉ ખાતે થઈ રહી છે ત્યારે પર્વની ઉજવણીમાં સહભાગી બનેલા સૌને તેઓએ આવકાર આપ્યો હતો અને આઝાદીના મહાપર્વની શુભકામના પાઠવી હતી. તેઓએ રાષ્ટ્રની આઝાદીની ચળવળમાં સહભાગી થયેલ જિલ્લાના સ્વાતંત્રય સેનાની, સંસદસભ્ય, ધારાસભ્ય, જિલ્લા પંચાયત, તાલુકા પંચાયત, નગરપાલિકાના પદાધિકારીઓ, સામાજીક કાર્યક્રરો, શિક્ષણવિદો, સોને તેઓેઅ આવકાર્યા હતા.